ທ. Romney ໄດ້ໄຕ່ເຕົ້າ ກັບຄືນສູ່ອັນດັບນຶ່ງ ໃນການຢັ່ງຫາງສຽງ ຄັ້ງຫລ້າສຸດ
ຜົນ​ການ​ຢັ່ງ​ສຽງ​ມະຫາຊົນ ​ດ້ານ​ການ​ເມືອງ​ສະຫະລັດ​ ຄັ້ງຫລ້າ​ສຸດ ໄດ້ສະແດງໃຫ້ເຫັນວ່າ ທ່ານ Romney ໄດ້ໄຕ່ເຕົ້າ ກັບຄືນສູ່ອັນດັບນຶ່ງ. ​
ຜົນການຢັ່ງສຽງມະຫາຊົນດ້ານການເມືອງສະຫະລັດຄັ້ງຫລ້າສຸດ ໄດ້ມີການປ່ຽນແປງໄປ ອີກໃນພວກຜູ້ສະມັກເລືອກຕັ້ງປະທານາທິບໍດີພັກຣີພັບບລິກັນ ໃນຂະນະທີ່ຍັງເຫຼືອ ເວລາອີກບໍ່ເຖິງນຶ່ງອາທິດກ່ອນການປະຊຸມຜູ້ມີສິດປ່ອນບັດຫຼື Caucuses ທີ່ລັດໄອ ໂອວາ ແລະການເລີ້ມໂຄສະນາຫາສຽງເລືອກຕັ້ງປະທານາທິບໍດີປີ 2012 ຢ່າງເປັນທາງ ການນັ້ນ ທ່ານ Mitt Romney ອະດີດຜູ້ວ່າການລັດ Massachusetts ໄດ້ໄຕ່ກັບຄືນສູ່ອັນດັບ ນຶ່ງ ໃນການຢັ່ງຫາງສຽງຄັ້ງລ່າສູດເມື່ອວັນພຸດວານນີ້ ໂດຍທີ່ທ່ານ Ron Paul ຢູ່ໃນ ອັນດັບສອງ ທີ່ລັດໄອໂອວາ ການປະຊຸມຜູ້ມີສິດປ່ອນບັດກໍານົດຈະຈັດຂຶ້ນໃນວັນທີ 3 ເດືອນມັງກອນ ຕໍ່ໜ້ານີ້ ເພື່ອຄັດເລືອກເອົາຜູ້ທີ່ເຂົ້າແຂ່ງຂັນ ຄື ອະດີດຜູ້ວ່າການລັດ Massachusetts ທ່ານ Mitt Romney ແລະສະມາຊິກສະພາຕໍ່າສະຫະລັດຈາກລັດ Texas ທ່ານ Ron Paul ທີ່ມີຄະແນນ ສຽງຕໍ່າກວ່າທ່ານ Mitt Romney ພຽງສອງສາມເປີເຊັນ ແລະຜູ້ ທີ່ໄດ້ຮັບຄະແນນສຽງສະໜັບສະໜຸນສູງຂຶ້ນຢ່າງໜ້າແປກໃຈນັ້ນ ໄດ້ແກ່ອະດີດ ສະມາຊິກ ສະພາສູງຈາກລັດ Pennsylvania ທ່ານ Rick Santorum ຄືໄດ້ຮັບສຽງສະໜັບສະ ໜຸນເພີ່ມຂຶ້ນເປັນສາມເທົ່າຕົວ ແລະກ້າວຂຶ້ນມາຢູ່ອັນດັບສາມ ທີ່ລັດ New Hampshire ເປັນລັດທີ່ສອງທີ່ມີກໍານົດຈະລົງຄະແນນສຽງ ເອົາຜູ້ທີ່ເຂົ້າ ແຂ່ງຂັນ ໂດຍທີ່ທ່ານ ຣອມນີ ຍັງໄດ້ຮັບຄະແນນສະໜັບສະ ໜຸນນໍາໜ້າຢ່າງແຂງແຮງຢູ່ ຄື 44 ເປີເຊັນຈາກພວກເບິ່ງຄືວ່າຈະລົງຄະແນນສຽງຮອບປະຖົມມະເລີກນັ້ນ ຕິດຕາມ ໂດຍ ທ່ານ ພອລອີກ ແລະໃນທັງສອງລັດດັ່ງກ່າວ ອະດີດສະມາຊິກສະພາຕໍ່າ ທ່ານ Newt Gingrich ກາຍ ເປັນຜູ້ມີຄະແນນນິຍົມສູງຄົນຫລ້າສຸດ ທີ່ມີສຽງສະໜັບສະໜຸນຈາງລົງໄປ ຫລັງຈາກ ການໂຄສະນາໃນລັກສະນະທາງລົບຈາກການ